અંગ્રેજોની ઘણી બાબતો ભારતીય ઉપખંડમાં એવી રીતે અપનાવી લેવાઈ છે, કે તે હવે પરદેશી પણ લાગે તેવી નથી. તેમાંથી એક ક્રિકેટ છે. સુનીલ અને કપિલ ક્રિકેટમાં સ્ટારડમ લાવ્યા, સચીન અને ધોનીએ સ્ટારડમને ઓર ચમકાવ્યું ને તેમની પાછળ વિરાટ એવો મેગાસ્ટાર ક્રિકેટર બની રહ્યો છે કે વળી અમુક દાયકા ક્રિકેટ છવાયેલું રહેશે. તેમાં જુગાર, દૂષણો, ફિક્સિંગ અને સટ્ટો વ્યાપી ગયા હોવા છતાં દેશમાં એકસમાન વ્યાપ્ત બાબતમાં ક્રિકેટને ગણવી પડે તેમ છે.